***Муниципальное Казённое Общеобразовательное Учреждение «Куйсунская СОШ»***

***Тема:***

***Тарс тухвайди: Алиметова З.Н.***

***лезги чIалан ва***

***эдебиятдин муаллим***

**2022- йис, 8-класс**

**Тарсунин кьил: «Подлежащидин уьлкведиз фин».**

**Метлебар** : **- аялариз подлежащидикай чирвилер гун:**

**- аялрихъ галаз алатай тарсар рикlел хкун;**

**- жуван дидедин чlал гегьеншарун ва кlанарун;**

**- иердиз кхьиз ва кlелиз чирунин тербия гун.**

**Тадаракар :** ктабар, тетрадар, карточкаяр, карта, компьютер.

**Гафарин винел к1валах: сиягьат- экскурсия,**

**Тарсунин финиф.**

***1.Тарс тешкилун.***

М: Саламалек, азиз мугьманар, аялар!

Лезги ч1алан тарс я къе.

Аквада чаз куь чирвилер, алакьунар

Синтаксисдин уьлкведа жеда къе чун.

М. Къенин чи тарс адетдинди тушир тарс я. Къе чун илимдин рехъ ахтармишун патал яргъа уьлквейриз къекъвез фида.

Чун гьиниз фидатlа, куьне исятда кроссворд ацlурайла, чир жеда.

**Кроссвордин суалар.**

**Суалриз жавабар гайила, сад лагьай гьарф чна доскадал эцигда.**

1. Гьар суалдиз жеда вуч? (**Жаваб**)

2. Ч1ала авай гафариз вуч лугьуда? (**Лексика**)

3." Ч1ехи" . И гафуниз синоним жагъура. (**Еке**)

4. Алфавитда 8- гьарф. (Е)

5. Шаир Мегьамед Эмина вичиз къачур лак1аб .(**Етим**)

6. Актив падеж квачиз, амай падежрин суалриз жавабар гудай предложенидин член. (**Дополнение**)

7. Существительниди къалурда вуч? (**Предмет**)

8. Кьвед лагьай дережадин са член. (**Определение**)

9. Алфавитда 39- гьарф. (**Щ**)

10. Манаяр акси гафар. (**Антонимар**)

М. - Аферин аялар! Гила куьн килиг вири кроссворддиз ва чун вири къе гьи уьлкведиз фида?

А.- **Подлежащее.*( Слайд №3).***

Сиягьат (путешествие) чи гзаф гуьрчег, рикl аладардай, машгъулардайди жеда, вучиз лагьайтlа чаз подлежащиди четин, гьар жуьредин тапшуругъар гьазурнава. Заз чиз чна вирида и тапшуругъар гьерекатна куьтягьда. Квез виридаз хъсан рехъ хьуй!

Сифте чун вацlай тlуз фена кlанда.Чи вацlун тlвар язва:

***2.Гафарин диктант. (Слайд №4)***

М. – Исятда куьне аялар ахъая тетрадар кхьихь число, классдин кlвалах. Сад лагьай к1валах (задание) язва чаз гафарин диктант.

***И гафар гзафвилин кьадарда актив падежда эциг:***

***духтур, муаллим, багъманчи, бустанчи, саларбан, алим, шаир.***

***И гафар теквилин кьадарда актив падежда эциг:***

***гам, жив, нехирбан, сик1, къаз, вац1, гапур.***

***Суалар.***

***Алатай тарс рикlел хкида:***

**1. Лезги ч1ала шумуд ч1алан пай ава?**

**2. Абурукай шумуд маналу ч1алай паяр я?**

**3. Шиир :**

**Инсанрикай рахадайла,**

**Суал гуда вуж? вужар?**

**Чан алай ва алачир**

**Амай зат1ар вуч? вучар?**

**Дегиш жеда вад жуьре**

**Гаф падежриз ц1емуьжуьд.**

**Умуми ва хас т1варар**

**Чирда кхьиз ц1арба- ц1ар.**

**Лагь гьи ч1алан пай ят1а?.**

**4. Квез гьихьтин кьилин членар чида?(сказуемое ва подлежащее)**

**Ц1ийи темадал эляч1ун: (Суалриз жавабар гуз чна кластер туьк1уьрда)**

1. **Подлежащее квез лугьуда? (Грамматикадин жигьетдай сказуемидилай аслу тир, сказуемиди къалурзавай гьерекат, гьал, лишан вичиз талукь шейинин тlвар тир ва адан чкадал ишлемишнавай маса тlварарикай, тlварцlиэвезрикай хьанвай предложенидин кьилин члендиз подлежащее лугьуда)**
2. **Подлежащидин суалар гьибур я?(вуж?вуч?ни?куь?)**
3. ***За мектебда дидедин чlал чирзава. И предложенида кьилин членар гьибур я?* (Чирзава…сказуемое, за…..подлежащее).**
4. **Подлежащияр гьихьтин чlалан паярикай жеда?**

**А)Существительнидикай(Лацу жив къвазва)**

**Б)Прилагательнидикай(Кьуьзуьбурни рекьериз килигзава)**

**В)Числительнидикай(Къад пудаз пайиз жедач)**

**Г)Тlварцlиэвезрикай(Накь чун куьчедиз фенай)**

**Д)Глаголдин формайрикай(Шегьерда кlелзавайбур хуьруьз хтанай)**

**6. Подлежащияр гьихьтин падежра жеда?(Асул ва актив падежра)**

Урус ч1ала подлежащее са падежда жеда. Лезги чlала подлежащее асул ва актив падежра жеда. Эгер сказуемое кечмиш жери глаголдикай хьанватlа, подлежащее актив падежда жеда. Эгер сказуемое кечмиш тежер глаголдикай хьанватlа, подлежащее асул падежда жеда.

**Месела:**

**Дидеди къе фу чрана.(кечмиш жери)**

**Аялар куьчедиз фена.(кечмиш тежер)**

И предложенияр доскадал кхьин.

***3. Чирвилерин гьуьл . (Слайд №5-6)***

М.- Гьерекат тавуна, чун вири «Чирвал» лугьудай гьуьлел агакьзава. Чун исятда вири гимидиз хкаж жеда. И патай а патаз экъечlун патал чаз гар герек къвезва. Эгер чна исятда суалриз дуьз жавабар гайитlа, чи гими цlийи чилел агакьда.

**И гафарикай подлежащияр жедайвал предложенияр туьк1уьра.**

**Дагълар, къуьр, кицl, кьуьгъуьр, гада, буран, нини, Ватан, аялар, муаллим, диде, устlар, гъуьрчехъан.**

***в)Къугъун «Гаф яхъ»*** ***(Слайд №7-8).***

Исятда, эрчlи пата авай группадин аялри асул падежда авай подлежащияр жагъурда ва чапла пата авай группадин аялри актив падежда авай подлежащияр жагъурна ва куь тетрадра кхьида.(Гьар са гаф кхьидайла, запятой эхциг).

**- Мектеб, халкьди, стхаяр, кlвалах, бубади, кlекре, куьче, саларбан, аялри, тарсар, гьайванри, руша, булах, диде, шегьерди, ваха, гаф, меркез, хипе, муаллимди.**

**Эрчlи группа** – мектеб, стхаяр, кlвалах, куьче, саларбан, тарсар, булах, диде, гаф, меркез.

**Чапла группа** – халкьди, бубади, кlекре, аялри, гьайванри, руша, шегьерди, ваха, хипе, муаллимди.

***8.Сущ-яр падежриз дегиш хьун*** (шаир, аялар, дана***).***

**Падежар кхьин**

Исятда доскадал 3 аял экъечlда гафар падежриз дегишариз.

Ас. п. – шаир, аялар, дана;

Ак. п. – шаирди, аялри, данади;

Тал. п. – шаирдин, аялрин, данадин;

Гун. п. – шаирдиз, аялриз, данадиз.

Сек.I п. – шаирда, аялра, данада.

II п. – шаирдал, аялрал, данадал.

III п. – шаирдив, аялрив, данадив.

IV п. – шаирдихъ, аялрихъ, данадихъ.

V п. – шаирдик, аялрик, данадик

Къакъ. I п – шаирдай, аялрай, данадай.

IIп. – шаирдилай, аялрилай, данадилай.

IIIп. – шаирдивай, аялривай, данадивай.

IV п. – шаирдихъай, аялрихъай, данадихъ

V п. – шаирдикай, аялрикай, данадикай.

Арач. I п. – шаирдалди, аялралди, данадалди.

II п. – шаирдивди, аялривди, данадивди.

III п. – шаирдихъди, аялрихъди, данадихъди.

IV п. – шаирдикди, аялрикди, данадикди.

**Ял ягъунин декьикьа:**

Экуьнахъ фад къарагъна,

Рак1ар, дак1ар ахъайна,

Гъилер, чинар чуьхвена,

Михьивилер авуна.

***(Слайд №9)***

**Ктабдин винел кlвалах**

**71-тапшуругъ, 45-чин.**

*Предложенияр кхьихь. Грамматикадин разбор ая.*

*Инверсия авай предложенияр жагъура.*

1.Ракъини кузва. 2.Чимивили тади гузва кlвалахзавай фялейриз. 3.Атана пехъ Хъархъун тарал ацукьна. 4.Къизилдин гъед атана, Гъетербандиз лагьана. 5.Няниз виряй экъечlна Къиб. 6.Гьалтна адал гъуьрчехъан Тlиб. 7. Билбил вили цаварай Къизилгуьлдал эвичlна.

***9.Гафарикай предложенияр туькlуьрун***. ***(Слайд №10)***

Агъадихъ ганвай гафарикай предложенияр туькlуьрна, куь тетрадра кхьихь.

1. Хъсан, Камил, я, ученик.
2. Камила, тапшуругъар, тарсуна, кхьизва, лезги, чlалан.
3. Хатl, Камилахъ, иер, ава,гуьрчег,гзаф.
4. Тарсунай, вад, эцигна,Камилаз, муаллимди.

***(Слайд №11)*** (дуьз жавабар)

1. Камил хъсан ученик я.
2. Лезги чlалан тарсуна Камила тапшуругъар кхьизва.
3. Камилахъ гзаф иер, гуьрчег хатl ава.
4. Муаллимди Камилаз тарсунай вад эцигна.

***(Слайд №12-13)***

**Аялар ,исятда за квез карточкаяр гуда. Куьне а карточкаяр дуьздаказ ацlура:**

1. Лезги чlала вири шумуд падеж ава?

а) 4

б)5

в)18

2. Кьилин членар гьибур я?

а)Дополнение

б) Оределение

в) Сказуемое ва подлежащее

3. **Куь? –** суалдиз жаваб гудай существительное гьим я?

а) кlекре

б) аялди

в) устlарди

4. Талукьвилин падежда авай гаф гьим я?

а) Агьмедаз

б) чи

в) кlекре

5. Артухан гаф гьим я?

а) къванцин

б) багълари

в) салар

6. Актив падеждин суалар гьибур я?

а) ни? куь?

б) нин? куьн?

в) низ? Квез?

7. Подлежащидиз шумуд суал ава?

а) 4

б) 3

в) 2

И к1валах (задание) чна дуьз авуна, чун рекье гьат хъийин. Цlийи тапшуругъ чи ихьтинди язва:

***10.Чирвилерин тавхана (дворец)*** ***(Слайд №14)***

***Мисалар к1ват1 хъия.***

Аялар, чаз са тlимил кьван рехъ ама «Подлежащияр» лугьудай уьлкведиз агакьиз. Чун квехъ галаз «**Чирвилерин тавханадал**» агакьна. Инал эхиримжи к1валах (задание) ама.

***11.Подлежащийрин уьлкве.(Слайд №15)***

Эхирни-эхир чун вири гимида аваз подлежащийрин уьлкведиз агакьна.

**Синквейн:**

1. Ч1ал-

2. Хайи, жуван

3. Хвена, чирна, гьуьрметна к1анда.

4. Хайи ч1алаз гьуьрмет ая, ам чи девлет я, ч1ал тийижир инсан ч1ехи бахтуникай магьрум я. Чахъ чи дидедин ч1ал амай кьван, сагъ я лезги халкь.

5. Рахун.

***(Слайд №16)***

***12.Тарс акьалтlарун.***

Чна вирида къе хъсандиз кlвалахна.

- Квез къенин тарсуна вуч чир хьана?

- Чна гьихьтин тапшуругъар кьиле тухвана ?

- Куьн гьихьтин гуьгуьл(настроение) аваз переменадиз физва?

- Къенин тарсунай ( ) «5» атана.

***(Слайд №17)***

***13.Кlвалин кlвалах.***

Ахъая вирида дневникар. Кхьихь кlвалин кlвалах.

***Сочинение.***

***«Лезги ч1ал чи девлет я»***

***(Подлежащияр жагъура ва падеж къалура)***

-Къарагъ вири кIвачел са капал квез тарсуниз къведайла авай чирвилер, муькуь капал тарсуна къачур чирвилер эциг. Кьве капашни санал эциг и чирвилер куьбур я, абур артухара , гегьеншара лезги журналрин , газетрин куьмекдалди.  
Куьн сагърай. Тарс куьтягь хьана.